Nummen uusi pappila

Nummen uusi pappila on Nummella, Uudellamaalla sijaitseva pappila, joka on valmistunut vuonna 1953 rakennustoimisto Heikki Siikosen laatimien suunnitelmien mukaan. Nummella sijaitsee myös vanha pappila Jättölän kylässä. Nykyisin Nummen uusi pappila toimii yksityisasuntona. Pappilassa on sijainnut ennen Nummen kirkkoherranvirasto.

Nummen uusi pappila on rapattu, kaksikerroksinen rakennus, joka edustaa 1950-luvun tyypillistä arkkitehtuuria. Tästä muistuttavat muun muassa sisäänkäynnin liuskekiviset detaljit. Pappila sijaitsee Nummen kirkonkylässä, Nummen pitäjänmakasiineja vastapäätä ja pappilalta aukeaa näkymä Pitkäjärvelle.

Lähteet 

Suomen pappilat
Nummen rakennukset ja rakennelmat (Lohja)
1953